《夏肯甫晓山亭》
宋代·戴炳

开棂纳晨光，隐几挹寒翠。以我胸中真，会彼景外意。

孰因夜息存，孰使昼梏累。念虑方清明，体认贵切至。

峨峨成九仞，进进基一篑。勖哉亭中人，涵养玉其粹。

卷舒意何如，颜回坐忘地。

作者简介：宋台州黄岩人，字景明，号东野。戴复古从孙。宁宗嘉定十三年进士。理宗嘉熙间授赣州法曹参军。少工吟咏。有《东野农歌集》。